laion/Wikipedia-Exotic huggingface dataset:
পান্থপথ

বাংলাদেশের রাজধানী ঢাকার কাওরান বাজার এলাকার পূর্ব-পশ্চিমে অবস্থিত পান্থপথ খুবই গুরুত্বপূর্ণ একটি সড়ক। এটি টঙ্গী ডাইভারশন রোড, ময়মনসিংহ রোড (এখন ওল্ড এয়ারপোর্ট রোড) এবং মিরপুর রোড কে সংযুক্ত করেছে। এখানেই দক্ষিণ এশিয়ার সর্ববৃহত্তম শপিংমল বসুন্ধরা সিটি অবস্থিত। এছাড়াও রয়েছে স্কয়ার হাসপাতাল, সামরিতা হাসপাতাল, ইউনিক ট্রেইড সেন্টার ইত্যাদি। গ্রীন রোড এই রাস্তার মাঝামাঝি উত্তর থেকে দক্ষিণ দিকে ছেদ করে গেছে। ১৯৮৪ সালের শেষের দিকে এই পূর্ব-পশ্চিমের রাস্তাটি নির্মিত হয়। রাস্তাটির নির্মাণ কাজ শেষ হয়েছিল ১৯৮৯ সালে। বাংলাদেশ চলচ্চিত্র উন্নয়ন কর্পোরেশন এবং প্যান প্যাসিফিক সোনারগাঁও এই রাস্তার পূর্ব পাশে অবস্থিত। "Escaped buffalo takes a stroll in capital"। Dhaka Tribune। ২০১৬-০৪-০১ তারিখে মূল থেকে আর্কাইভ করা। সংগ্রহের তারিখ ২০১৬-০৩-৩১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Kutumbari opens outlet at Panthapath"। The Daily Star। সংগ্রহের তারিখ ২০১৬-০৩-৩১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Mosque and state"। Dhaka Tribune। ২০১৬-০৪-০২ তারিখে মূল থেকে আর্কাইভ করা। সংগ্রহের তারিখ ২০১৬-০৩-৩১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Panthapath out of danger, opens to traffic"। The Daily Star। সংগ্রহের তারিখ ২০১৬-০৩-৩১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Panthapath's Mohona Hospital shut"। bdnews24.com। সংগ্রহের তারিখ ২০১৬-০৩-৩১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Moghbazar flyover gets costlier by Tk 446.20cr"। The Daily Star। সংগ্রহের তারিখ ২০১৬-০৩-৩১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
আগরপাড়া মহাজাতি বিদ্যাপীঠ

আগরপাড়া মহাজাতি বিদ্যাপীঠ ভারতের পশ্চিমবঙ্গ রাজ্যের কলকাতার উপকন্ঠে অবস্থিত একটি উচ্চ মাধ্যমিক বিদ্যালয়। ১৯৫০ সালের ১২ই জানুয়ারি বিদ্যালয়টি প্রতিষ্ঠিত হয়। এই বিদ্যালয়টি অধুনা সরকারি সাহায্যপ্রাপ্ত ও সরকার অনুমোদিত। উচ্চ মাধ্যমিক বিভাগে বিজ্ঞান, বাণিজ্য ও কলা তিনটি শাখায় প্রায় সকল প্রচলিত বিষয় পড়ানো হয়। সঙ্গীত, শারীর শিক্ষা, কম্পিউটার সায়েন্স ও কম্পিউটার এপ্লিকেশন এবং পরিসংখ্যাতত্বের মত আধুনিক বিষয়গুলি এই বিদ্যালয়ের উচ্চ মাধ্যমিক বিভাগের বিশেষ আকর্ষণ। পঞ্চম থেকে দ্বাদশ শ্রেণি পর্যন্ত মোট শিক্ষার্থী সংখ্যা ১১০০ এর অধিক। দশম শ্রেণি পর্যন্ত শুধু বালকদের জন্য এবং উচ্চ মাধ্যমিক বিভাগে বালক-বালিকা উভয়ের জন্য পাঠ দানের ব্যবস্থা আছে।
উৎসব (২০০০-এর চলচ্চিত্র)

উৎসব ঋতুপর্ণ ঘোষ পরিচালিত ২০০০ সালে মুক্তিপ্রাপ্ত ভারতীয় বাংলা চলচ্চিত্র। এই চলচ্চিত্রের জন্য তিনি ২০০০ সালে শ্রেষ্ঠ পরিচলকের জন্য জাতীয় চলচ্চিত্র পুরস্কার পান। এই চলচ্চিত্রটি পশ্চিমবঙ্গের সবচেয়ে বড় উৎসব দুর্গাপূজা অবলম্বনে। গল্পটি একটি সভ্য বাংলা পরিবারের, যার বিভিন্ন সদস্য দুর্গাপূজা উপলক্ষে বাড়িতে জড়ো হয়েছেন। এই সিনেমাটি মধ্যবিত্ত পরিবারের বিভিন্ন সাধারণ ও জটিল সমস্যা নিয়ে তৈরি। "48th National Film Awards" (পিডিএফ)। Directorate of Film Festivals। পৃষ্ঠা ২২–২৩। সংগ্রহের তারিখ ১৩ মার্চ ২০১২।  ইন্টারনেট মুভি ডেটাবেজে উৎসব (ইংরেজি)
বাতিল

বাতিল (আরবি: باطل) একটি আরবি শব্দ যার অর্থ মিথ্যা,অলীক বা অসত্য, এছাড়াও শরিয়া অনুযায়ী বাতিল করা কোন অবৈধ কাজ বা চুক্তি বোঝাতে এই শব্দ ব্যবহার করা হয়। আইন অনুযায়ী, বাতিলের বিপরীত হলো সহীহ। Daud Rahbar (১৯৬০)। God of Justice। Brill Archive। পৃষ্ঠা 32–। GGKEY:THEE2Y1P63X।  Frank E. Vogel; Samuel L. Hayes (১ জানুয়ারি ১৯৯৮)। Islamic Law and Finance: Religion, Risk, and Return। BRILL। পৃষ্ঠা 298–। আইএসবিএন 90-411-0547-6।  Raj Bhala (২০১১)। Understanding Islamic Law: Sharīʻa। LexisNexis। পৃষ্ঠা 296–। আইএসবিএন 978-1-4224-1748-5।  Muhammad Ayub (১৮ আগস্ট ২০০৯)। Understanding Islamic Finance। John Wiley & Sons। পৃষ্ঠা 205–। আইএসবিএন 978-0-470-68771-0।
সওয়াব

সওয়াব (আরবি: ثواب) একটি আরবি শব্দ, যার অর্থ "পুরস্কার"। ইসলাম ধর্ম অনুযায়ী, সওয়াব বলতে ভাল কাজ এবং আল্লাহ্‌র প্রতি ভক্তির প্রতিদান স্বরূপ আধ্যাত্মিক পুরস্কারকে বোঝায়। ইসলামের দৃষ্টিতে পুণ্য Shan Muhammad। The Indian Muslims: The Tripoli and Balkan wars। Meenakshi Prakashan, 1980। ... The consideration which the giver of the Sadka receives is the Sawab or religious merit. God promises Sawab in future and the Quran lays down that the promise of God is sure to be realized ...
বিজন কুমার চৌধুরী

বিজন কুমার চৌধুরী (১৯৩৯-২০১৪) পূর্ব পাকিস্তান ও বাংলাদেশের একজন বিশিষ্ট তবলা বাদক ছিলেন। বিজন কুমার চৌধুরীর জন্ম ১৯৩৯ সালের ৪ঠা নভেম্বর ব্রিটিশ ভারতের ব্রাহ্মণবাড়িয়ায়। তার মাতামহ বীরেন্দ্র বন্দ্যোপাধ্যায় একজন স্বীকৃত তবলাবাদক ছিলেন। তার মাতা পারুলবালা দেবী একজন এস্রাজবাদক এবং পিতা সমরেন্দ্র নাথ চৌধুরী একজন সঙ্গীতশিল্পী ও নাট্যাভিনেতা ছিলেন। বিজন কুমার চৌধুরী তবলা শিল্পী পণ্ডিত শিব শঙ্কর মিত্রের কাছে বেশ কয়েক বছর তবলা শিখেন। লক্ষ্মৌ থেকে ঢাকায় এসে ১৯৬১ সালে বুলবুল একাডেমীতে নৃত্যের ক্লাসে সংগীতকার হিসেবে চাকরি নেন। সেখানে থাকা অবস্থায় এইচ.এম. ভি. ও বিভিন্ন ছায়াছবিতে তবলা বাদক হিসেবে অংশগ্রহণ করেন। বুলবুল একাডেমীর চাকরি ছেড়ে দিয়ে ১৯৬৩ সালে পূর্বপাকিস্তানের বেতারে নিজস্ব শিল্পী হিসেবে যোগদান করেন। ১৯৯৮ সালে তিনি বাংলাদেশ বেতার চট্টগ্রাম কেন্দ্র থেকে অবসর গ্রহণ করেন। তারপরেও নৈমিত্তিক শিল্পী হিসাবে তিনি সেখানে চার পাঁচ বছর সেখানে নিয়োগ প্রাপ্ত হন। ২০১৪ খ্রিষ্টাব্দের ১৯শে সেপ্টেম্বর একটি অনুষ্ঠানে তবলা বাজাতে বাজাতে অসুস্থ হয়ে পড়লে তাকে হাসপাতালে ভর্তি করার পর তার মৃত্যু ঘটে। "তবলাগুরু পণ্ডিত বিজন কুমার চৌধুরী"। দৈনিক আজাদী। ২০১৬-০৩-০৪ তারিখে মূল থেকে আর্কাইভ করা। সংগ্রহের তারিখ ১ নভেম্বর বৃহস্পতিবার ২০১২।  এখানে তারিখের মান পরীক্ষা করুন: |সংগ্রহের-তারিখ= (সাহায্য) "তবলা বাজাতে বাজাতে লুটিয়ে পড়লেন পণ্ডিত বিজন চৌধুরী: ওস্তাদ আজিজুল ইসলামের বংশীবাদন সন্ধ্যা"। সুপ্রভাত। ১৪ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ২০ সেপ্টেম্বর ২০১৪।
সফটওয়্যার বিষয়শ্রেণীর তালিকা

কম্পিউটার সফটওয়্যারকে তাদের কার্যপ্রণালী, প্রকারভেদ অথবা আওতা ইত্যাদির উপর ভাগ করা হয়। তিনভাগে এগুলোকে ভাগ করা যায়: এ্যাপ্লিকেশন সফটওয়্যার: যেগুলো ব্যবহারকারিরা তাদের কাজ করতে ব্যবহার করে তাদেরকে সাধারণভাবে এই ভাগে ফেলা যায়। যেমন: অফিস প্রোগ্রাম, ওয়ার্ড প্রসেসর, স্প্রেডশীট, ইত্যাদি সিস্টেম সফটওয়্যার: কম্পিউটার প্রোগ্রাম যা কম্পিউটার চালাতে এবং শুরু করতে প্রয়োজন হয় সেগুলোকে সাধারণভাবে সিস্টেম সফটওয়্যার বলে যেমন: অপারেটিং সিস্টেম, ডিভাইস ড্রাইভার, ডেস্কটপ এনভায়রনমেন্ট, ইত্যাদি প্রোগ্রামিং হাতিয়ার: যেগুলো দ্বারা এসেম্বলার, কম্পাইলার, লিঙ্কার, ইত্যাদির কাজ করা হয় সেগুলোকে এই ভাগে রাখা হয়। এগুলো দিয়ে প্রোগ্রাম তৈরী করা হয় এবং তা পরে কম্পিউটারেই চালানো হয়। নিচের তালিকগুলো দেখার জন্য, তীর চিহ্নতে ক্লিক করুন. এ্যাপ্লিকেশন সফটওয়্যার বিষয়শ্রেণীটি পাওয়া যায়নি সিস্টেম সফটওয়্যার অপারেটিং সিস্টেম ইউটিলিটি সফটওয়্যার উইন্ডোয়িং সিস্টেম কম্পিউটিং প্ল্যাটফর্ম ডেস্কটপ পরিবেশ মুক্ত সিস্টেম সফটওয়্যার কম্পিউটার প্রোগ্রামিং হাতিয়ার কোনো উপ-বিষয়শ্রেণী নেই
অশান্ত ডিমেল

অশান্ত লাকদাসা ফ্রান্সিল ডি মেল (সিংহলি: අශාන්ත ද මෙල්; জন্ম: ৯ মে, ১৯৫৯) কলম্বোয় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার ও দল নির্বাচক। শ্রীলঙ্কা ক্রিকেট দলে তিনি মূলতঃ মিডিয়াম-ফাস্ট বোলারের দায়িত্ব পালন করেন। ১৯৮০-এর দশকে স্বল্প কয়েকজন বোলারের অন্যতম হিসেবে মিডিয়াম পেসের বাইরে বোলিংয়ে সক্ষম ছিলেন অশান্ত ডিমেল। এছাড়াও তিনি বলকে সুইং আউট করানোয় দক্ষ ছিলেন। বর্তমানে তিনি শ্রীলঙ্কার জাতীয় দলে নির্বাচকের ভূমিকায় অবতীর্ণ হয়েছেন। কলম্বোর ইসিপাথানা কলেজে অধ্যয়ন করেন তিনি। তারপর তিনি কলম্বোর রয়্যাল কলেজে স্থানান্তরিত হন। শ্রীলঙ্কার টেস্ট ক্রিকেটের ইতিহাসের প্রথম বোলিং করেছিলেন তিনি। ১৯৮০-এর দশকে শ্রীলঙ্কার স্বল্প কয়েকজন মিডিয়াম পেস বোলারদের মধ্যে অন্যতম ছিলেন তিনি। এছাড়াও তিনি বলকে সুইং আউট করার ক্ষমতা রাখতেন। ভারতীয় উপমহাদেশের বাইরে তিনি একটিমাত্র টেস্টে অংশগ্রহণ করেন। সুইং বোলারের উপযোগিতা না থাকায় তার টেস্টে বোলিং গড় বেশ উচ্চ পর্যায়ের ছিল। ব্যাট হাতে তিনি তেমন সফলতা দেখাতে পারেননি। তিনবার তিনি শূন্য রানে আউট হন। ১৯৮৫ সালে ভারতের বিপক্ষে অনুষ্ঠিত টেস্টে ৬৪ রানে ৫ উইকেট পান। প্রথম ইনিংসে ১২৯ রানে এগিয়ে থেকেও দ্বিতীয় ইনিংসে কোন উইকেট সংগ্রহ করতে পারেননি। এরফলে টেস্টটি ড্রয়ে পরিণত হয়। ইংল্যান্ডে অনুষ্ঠিত ১৯৮৩ সালের ক্রিকেট বিশ্বকাপের তৃতীয় আসরে তিনি দূর্দান্ত বোলিং প্রদর্শন করেন। ঐ প্রতিযোগিতায় তিনি তার খেলোয়াড়ী জীবনের একদিনের আন্তর্জাতিকের দুইবার পাঁচ-উইকেট লাভ করেন। হেডিংলিতে পাকিস্তানের বিপক্ষে ৩৯ রানে ৫ উইকেট পেলেও তার দল পাকিস্তানের লক্ষমাত্রাকে অতিক্রম করতে পারেনি। শেষ ১০ বলে মাত্র ১২ রানের প্রয়োজন ছিল। দুইদিন পর ডার্বির কাউন্টি গ্রাউন্ডে নিউজিল্যান্ডের বিপক্ষে ৩২ রানে ৫ উইকেট পান্ এরফলে তার দল ৩ উইকেট হাতে রেখে লক্ষ্যমাত্রা অতিক্রম করে ও প্রতিযোগিতায় একমাত্র জয়ের সন্ধান পায়। ভারতের রজার বিনি’র পর ১৭ উইকেট নিয়ে তিনি দ্বিতীয় সর্বোচ্চ উইকেট শিকারী হন। বেশ কয়েকবছর পর প্রকাশিত হয় যে, রুমেশ রত্নায়েকেকে ইংল্যান্ডের বিপক্ষে উইকেট প্রাপ্তির কথা উল্লেখ করা হয় যা তখন স্কোরকার্ডে প্রদর্শিত হয়নি। ১৯৮৭ সালে হাঁটুর আঘাতপ্রাপ্তির কারণে তার খেলোয়াড়ী জীবনের সমাপ্তি ঘটে ও অবসর নেন। মে, ২০০৪ সালে শ্রীলঙ্কা দলের প্রধান নির্বাচক মনোনীত হন যা একবছর পর্যন্ত স্থায়ী ছিল। পদত্যাগের একমাস পর ক্রীড়ামন্ত্রী জীবন কুমারানাতুঙ্গা তাকে পুনরায় একবছরের জন্য এ দায়িত্বে বহাল রাখে। কমনওয়েলথ গেমসে কন্ট্রাক্ট ব্রিজ খেলায়ও তিনি অংশগ্রহণ করেন। শ্রীলঙ্কা ক্রিকেটের (এসএলসি) নির্বাচক কমিটির সভাপতির দায়িত্ব পালন করেন। এ কমিটি খেলোয়াড় নির্বাচন ও সফর আয়োজনের সাথে জড়িত। এছাড়াও তিনি রাষ্ট্র নিয়ন্ত্রণাধীন সিলন পেট্রোলিয়াম কর্পোরেশনের সভাপতি ছিলেন। "Ashantha de Mel's Cricinfo Profile"। Cricinfo। সংগ্রহের তারিখ ৪ মার্চ ২০১৬।  "Packer's revolution"। ESPN Cricinfo। সংগ্রহের তারিখ ১০ মে ২০১৭।  ডন অনুরাসিরি রুমেশ রত্নায়েকে শ্রীলঙ্কা জাতীয় ক্রিকেট দল ১৯৮১-৮২ ইংল্যান্ড ক্রিকেট দলের শ্রীলঙ্কা সফর ইএসপিএনক্রিকইনফোতে অশান্ত ডিমেল (ইংরেজি) ক্রিকেটআর্কাইভে অশান্ত ডিমেল (সদস্যতা প্রয়োজনীয়) (ইংরেজি)
জন্ম নিবন্ধন

জন্মের পর সরকারি খাতায় প্রথম নাম লেখানোই জন্ম নিবন্ধন। একটি শিশুর জন্ম নিজ দেশকে, বিশ্বকে আইনগতভাবে জানান দেয়ার একমাত্র পথ জন্মের পর জন্মনিবন্ধন করা। নবজাতকের একটি নাম ও একটি জাতীয়তা নিশ্চিত করতে এটি হচ্ছে প্রথম আইনগত ধাপ। জন্ম নিবন্ধন প্রতিটি শিশুসহ বয়স্কদেরও একটি অধিকার। এটি নাগরিক অধিকারের পর্যায়ে পড়ে। পৃথিবীতে একটি শিশু জন্মানোর পর রাষ্ট্র থেকে প্রথম যে স্বীকৃতি সে পায় সেটি হলো জন্ম নিবন্ধন। দেশের অন্যান্য নাগরিকের সাথে সে সমান অধিকারে এক কাতারে সামিল হয় এই জন্ম নিবন্ধনের মাধ্যমে। প্রথম জন্ম নিবন্ধনের অধিকার জাতিসংঘের শিশু সনদে (ইংরেজি: Convention on the Rights of the Child - CRC) স্পষ্ট উল্লেখ আছে। জন্ম নিবন্ধনের মধ্যদিয়ে একটি শিশু একটি নাম লাভ করে যা সারাজীবন তাকে একটি পরিচিতি দেয়। জন্ম নিবন্ধনের মাধ্যমে একটি শিশু প্রথম নাগরিকত্বও লাভ করে।জন্মসনদ অত্যাবশ্যকীয় করার লক্ষ্যে সরকার নতুন করে জন্ম ও মৃত্যুনিবন্ধন আইন ২০০৪ প্রণয়ন করে। জাতীয় পরিকল্পনা প্রণয়ন, সুশাসন প্রতিষ্ঠা, শিশু অধিকার সংরক্ষণ নিশ্চিত করতে আইনটি ৩ জুলাই ২০০৬ থেকে কার্যকর করা হয়েছে। জন্ম নিবন্ধন আইনে বলা হয়েছে, বয়স, জাতি-গোষ্ঠি, ধর্ম-কিংবা জাতীয়তা সকল নির্বিশেষে বাংলাদেশে জন্ম গ্রহণকারী প্রত্যেকটি মানুষের জন্য জন্ম নিবন্ধন করা বাধ্যতামূলক। জন্মনিবন্ধন প্রক্রিয়া শেষে জন্মনিবন্ধন কর্তৃপক্ষ নিবন্ধনকারীকে একটি সার্টিফিকেট দেবেন।ডিজিটাল বাংলাদেশ গড়ার পদক্ষেপ হিসেবে ২০১০ সাল থেকে অনলাইন জন্ম নিবন্ধন কার্যক্রম শুরু হয়। সারাদেশে সরাসরি জন্ম নিবন্ধনের পাশাপাশি অনলাইনেও নিবন্ধন কার্যক্রম চলছে। ইতোমধ্যে দেশের ৫৫ টি জেলায় ও বিদেশে অবস্থিত বাংলাদেশের ১৭ টি দূতাবাসের মাধ্যমে এ কার্যক্রম পরিচালিত হচ্ছে। ২০১৩ সাল পর্যন্ত প্রায় শতভাগ মানুষ জন্ম নিবন্ধনের আওতায় এসেছে। "জন্ম ও মৃত্যু নিবন্ধন প্রকল্পে সবাইকে স্বাগতম"। br.lgd.gov.bd। ৩ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ৪ জানুয়ারি ২০১৫।  "জন্ম নিবন্ধন"। http://infokosh.gov.bd/। ৩১ মার্চ ২০১৫ তারিখে মূল থেকে আর্কাইভ করা। সংগ্রহের তারিখ ৪ জানুয়ারি ২০১৫।  |ওয়েবসাইট= এ বহিঃসংযোগ দেয়া (সাহায্য) "জন্ম ও মৃত্যু নিবন্ধন আইন সংশোধন ও সংহতকরণকল্পে প্রণীত আইন৷"। http://bdlaws.minlaw.gov.bd।  |ওয়েবসাইট= এ বহিঃসংযোগ দেয়া (সাহায্য) "অনলাইনে ১২ কোটি মানুষের জন্ম নিবন্ধন"। বাংলানিউজ২৪.কম। ৬ নভেম্বর ২০১৪ তারিখে মূল থেকে আর্কাইভ করা। সংগ্রহের তারিখ ৪ নভেম্বর ২০১৪।  "চলতি বছরের সেপ্টেম্বর পর্যন্ত সারা বাংলাদেশে প্রায় ১৭ কোটি মানুষের জন্ম নিবন্ধন হয়েছে বলে সংসদে জানানো হয়েছে"। বিডিনিউজ২৪.কম। ২০১৪-১১-১৯ তারিখে মূল থেকে আর্কাইভ করা। সংগ্রহের তারিখ ২০১৪-১১-১৬।  "শিশুর জন্ম নিবন্ধন কেন প্রয়োজন?"। দৈনিক জনতা। ১৯ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ২৩ জানুয়ারি ২০১৪।
জিয়াউর রহমান জিয়া

জিয়াউর রহমান জিয়া (জন্ম ২৭ জুন ১৯৭৫) একজন বাংলাদেশী সংগীতজ্ঞ, বেজিস্ট, গীতিকার, সুরকার, গায়ক ও স্থপতি যিনি মুলত স্বাধীন বাংলা ব্যান্ড সংগীত দল শিরোনামহীনের প্রতিষ্ঠাতা ও প্রধান সদস্য হিসেবে বিশ্বব্যাপী পরিচিত। তবে তিনি তরুন সংগীতপ্রেমীদের কাছে জিয়া নামেই সর্বাধিক পরিচিত। জিয়া ১৯৭৫ সালের ৭ জানুয়ারি ঢাকার হলি ফ্যামিলি হাসপাতালে জন্মগ্রহণ করেন। তিনি ঢাকার নবাবপুরে শৈশব কাটান। তার পিতার নাম আব্দুর রহমান এবং মাতা মুর্শিদা রহমান। জিয়া সেন্ট গ্রেগরি স্কুল থেকে মাধ্যমিক, নটর ডেম কলেজ থেকে উচ্চ মাধ্যমিক এবং বাংলাদেশ প্রকৌশল বিশ্ববিদ্যালয় হতে স্থাপত্য বিষয়ে স্নাতক সম্পন্ন করেন। জিয়ার স্ত্রীর নাম জলি আহমেদ, তাদের একমাত্র কন্যা হলেন সারিকা রেশ রহমান। সঙ্গীতের প্রতি জিয়ার ভালোবাসা তৈরি হয় শৈশবে। কলেজ জীবনে তিনি মেটাল সঙ্গীতের একজন হার্ডকোর ফ্যান হয়ে ওঠেন এবং জনপ্রিয় ব্যান্ড মিউজিক অ্যালবাম, ভিডিও, ভিডিও লেসন সংগ্রহ করতেন। ৯০এর দশকের শুরুর দিকে তিনি গান লেখা ও সুর করা শুরু করেন এবং ১৯৯২ সালে থ্রাশ হোল্ড নামে থ্রাশ মেটাল ঘরণার একটি ব্যান্ড দল গড়ে তোলেন যা বেশকিছু স্টেজশোতে অংশগ্রহণ করেছিল। জিয়ার মতে, ওই সময়ে আমারা অফ-ট্র্যাকের সংগীত চর্চা করতাম যা সে সময়ের থেকেও ছিল আধুনিক । ১৯৯৬ সালে জিয়া তার বন্ধু জুয়েল এবং বুলবুলকে নিয়ে প্রতিষ্ঠা করেন শিরোনামহীন এবং তুহিন যুক্ত হন ২০০০ সালের শেষের দিকে। ঢাকা বিশ্ববিদ্যালয়ের টি,এস,সি এবং বুয়েটে নিয়মিত গান আর আড্ডার মাঝে ২য় বেনসন এ্যান্ড হেজেস তারকা অনুসন্ধান প্রোগ্রামে অংশগ্রহণ এবং সমালোচকদের প্রশংসা আর নিকটস্থদের উৎসাহে শিরোনামহীন ২০০৪ সালে তাদের প্রথম অ্যালবাম জাহাজী প্রকাশ করে। এরপর প্রকাশিত হয় ইচ্ছেঘুড়ি, বন্ধ জানালা , শিরোনামহীন রবীন্দ্রনাথ এবং শিরোনামহীন শিরোনামহীন যথাক্রমে ২০০৬, ২০০৯, ২০১০ এবং ২০১৩ সালে। জাহাজী (২০০৪) ইচ্ছে ঘুড়ি (২০০৬) বন্ধ জানালা (২০০৯) শিরোনামহীন রবীন্দ্রনাথ (২০১০) শিরোনামহীন শিরোনামহীন (২০১৩) স্বপ্নচূড়া ২ (২০০৬) স্বপ্নচূড়া ৩ (২০০৭) নিয়ন আলো স্বাগতম (২০০৭) বন্ধুতা (২০০৮) রক ১০১ (২০০৮) রক ২০২ (২০০৯) জয়োধ্বনি (২০১১) গর্জে উঠো বাংলাদেশ (২০১১) ২০১৯ সালে অমর একুশে গ্রন্থমেলায় ‘নির্বাচিত গানকবিতা’ নামে জিয়া একটি কবিতার বই প্রকাশ করেন। "জিয়াউর রহমান"। শিরোনামহীন (ইংরেজি ভাষায়)। ২৬ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ২৩ অক্টোবর ২০২০।  Jamil Mahmud (আগস্ট ৪, ২০১১)। "Realism vs Romance"। The Daily Star। মে ১৭, ২০১৪ তারিখে মূল থেকে আর্কাইভ করা। সংগ্রহের তারিখ ২০১৩-০৬-১২।  Jamil Mahmud (জুন ১৫, ২০০৮)। "In conversation with Zia: A touch of contemporary music"। The Daily Star। মে ২৯, ২০১৪ তারিখে মূল থেকে আর্কাইভ করা। সংগ্রহের তারিখ ২০১৩-০৭-০৬।  "banglanews24.com news and entertainment 24x7"। [স্থায়ীভাবে অকার্যকর সংযোগ] "দুই দশকের শিরোনামহীন - কালের কণ্ঠ"।  "উদ্দেশ্য সহজ ও স্বাভাবিক: জিয়া"। প্রথম আলো। সংগ্রহের তারিখ ১১ ফেব্রুয়ারি ২০১৯।  উইকিমিডিয়া কমন্সে জিয়াউর রহমান জিয়া সংক্রান্ত মিডিয়া রয়েছে। দাপ্তরিক ওয়েবসাইট ইন্টারনেট মুভি ডেটাবেজে জিয়াউর রহমান জিয়া  (ইংরেজি) ওপেন লাইব্রেরিতে জিয়াউর রহমান জিয়া-এর সৃষ্টিকর্ম প্রবেশদ্বার:  জীবনী বাংলাদেশ
খাম্স-পা বিদ্রোহ, ১৯৩৪

খাম্স-পা বিদ্রোহ ১৯৩৪ খ্রিষ্টাব্দে তিব্বতের খাম্স অঞ্চলে তিব্বত সরকারের বিরুদ্ধে সংগঠিত একটি স্থানীয় বিদ্রোহ। স্পোম-ম্দা'-ত্শাং-স্তোব-র্গ্যাস (ওয়াইলি: spom mda' tshang stob rgyas) এবং স্পোম-ম্দা'-ত্শাং-রাব-দ্গা' (ওয়াইলি: spom mda' tshang rab dga’) নামক অভিজাত স্পোম-ম্দা'-ত্শাং পরিবারের দুই ভাই এই বিদ্রোহে খাম্স-পা জনজাতিদের নেতৃত্ব দেন। তিব্বতের খাম্স অঞ্চলে স্পোম-ম্দা'-ত্শাং (ওয়াইলি: spom mda' tshang) পরিবার একটি ধনী ও অভিজাত ব্যবসায়ী পরিবার রূপে গণ্য হত। এই পরিবারের স্পোম-ম্দা'-ত্শাং-স্তোব-র্গ্যাস (ওয়াইলি: spom mda' tshang stob rgyas) এবং স্পোম-ম্দা'-ত্শাং-রাব-দ্গা' (ওয়াইলি: spom mda' tshang rab dga’) নামক দুই ভাই খাম্স-পা বিদ্রোহ সংগঠিত করেন। ত্রয়োদশ দলাই লামার মৃত্যুর পর তাদের পারিবারিক বন্ধু থুব-ব্স্তান-কুন-ফেল-লাকে (ওয়াইলি: thub bstan kun phel la) ক্ষমতার অলিন্দ থেকে সরিয়ে দেওয়ার কারণে তারা তিব্বত সরকারের বিরুদ্ধে এই বিদ্রোহ সংগঠিত করেন। তারা প্রথমে চামদো ও পরে লাসা আক্রমণের পরিকল্পনা করেন। তিব্বত সরকার স্পোম-ম্দা'-ত্শাং (ওয়াইলি: spom mda' tshang) পরিবারের ওপর প্রথমে নিষেধাজ্ঞা জারী করে তাদের সম্পত্তি বাজেয়াপ্ত করার চেষ্টা করে, কিন্তু পরে মধ্যস্থতা করার চেষ্টা করা হয়। তিব্বতী উলের প্রধান রপ্তানিকারক এই পরিবারকে শাস্তিপ্রদান করা হলে সরকারী কোষাগারে অর্থলাভের সম্ভাবনা কমে যাওয়ার সম্ভাবনা থাকায় রফার সিদ্ধান্ত নেওয়া হয়। এই মধ্যস্থতার ফলে পরিবারটি বিদ্রোহকে আর বাড়তে না দেওয়ার সিদ্ধান্ত নেন। বিদ্রোহ বিফল হলে স্পোম-ম্দা'-ত্শাং-রাব-দ্গা' কালিম্পং পালিয়ে যান। Michel Peissel, Les Cavaliers du Kham, guerre secrète au Tibet, Robert Laffont, Paris, 1972 Arpi, Claude। "The Karma of Tibet" (পিডিএফ)। পৃষ্ঠা 96। ২৩ সেপ্টেম্বর ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ২৪ এপ্রিল ২০১৪।  Epstein, Lawrence, সম্পাদক (২০০২)। Khams Pa Histories: Visions of People, Place and Authority: PIATS 2000: Tibetan Studies: Proceedings of the Ninth Seminar of the International Association for Tibetan Studies, Leiden 2000। Brill's Tibetan Studies Library, Volume 2/4 (illustrated সংস্করণ)। Brill। পৃষ্ঠা 105। আইএসবিএন 90-04-12423-3। সংগ্রহের তারিখ ২০১১-১২-২৭।  Melvyn C., Goldstein (১৯৮৯)। A History of Modern Tibet, 1913-1951: The Demise of the Lamaist State। 1। University of California Press। পৃষ্ঠা 450। আইএসবিএন 978-0-520-91176-5। সংগ্রহের তারিখ ২৭ ডিসেম্বর ২০১১।  Patterson, George Neilson (১৯৯০)। Requiem for Tibet। Aurum Press। আইএসবিএন 978-1-85410-111-2।  Tuttle (নভেম্বর ২০০৭)। Tibetan Buddhists in the Making of Modern China। Columbia University Press। আইএসবিএন 978-0-231-13447-7।
তিতলি (২০০২-এর চলচ্চিত্র)

তিতলি ২০০২ সালে মুক্তিপ্রাপ্ত ঋতুপর্ণ ঘোষ পরিচালিত ভারতীয় বাংলা চলচ্চিত্র, যাতে অভিনয় করেছেন মিঠুন চক্রবর্তী, অপর্ণা সেন ও কঙ্কনা সেন শর্মা। চলচ্চিত্রটি একটি কিশোরীর (কঙ্কনা সেন শর্মা) বেড়ে ওঠা, কিশোরকালীন সংবেদনশীলতা এবং মা-মেয়ে মধ্যে সম্পর্ক এবং বোঝাবুঝি নিয়ে রচিত। মিঠুন চক্রবর্তী - রহিত রায় অপর্ণা সেন - ঊর্মিলা চট্টোপাধ্যায় কঙ্কনা সেন শর্মা - তিতলি (তিলোত্তমা চট্টোপাধ্যায়) দিপঙ্কর দে - ঊর্মিলার স্বামী ইন্টারনেট মুভি ডেটাবেজে তিতলি (ইংরেজি)
শুভ মহরৎ

শুভ মহরৎ ২০০৩ সালের ঋতুপর্ণ ঘোষ পরিচালিত ভারতের জাতীয় পুরস্কার প্রাপ্ত বাংলা থ্রিলার চলচ্চিত্র। ব্রিটিশ রহস্যকাহিনি লেখক আগাথা ক্রিস্টি-র The Mirror Crack'd from Side to Side গল্প অবলম্বনে এটি চিত্রায়িত। এককালের সুপারস্টার পদ্মিনী চৌধুরী (শর্মিলা ঠাকুর) কুড়ি বছর পর কলকাতা ফিরে এসেছেন মুভি প্রযোজনা করবেন বলে। অন্য সব সাংবাদিকের মতো মল্লিকাও (নন্দিতা দাস) গিয়েছিল সেই নিউজ কভার করতে। সেখানে তার আলাপ হলো তরুন এক সাংবাদিক জোজোর সঙ্গে। কিন্তু ছবির মহরতের দিনই মারা পড়লেন অভিনেত্রী কাকলি (কল্যাণী মণ্ডল)। তদন্তের ভার নিলেন তরুন পুলিশ অফিসার অরিন্দম (টোটা)। এই মৃত্যু যে স্বাভাবিক নয় তা স্টুডিওর অন্য একটি মেয়ে জানতো। ঘটনাচক্রে সেও খুন হয়ে যায়। মল্লিকা আর জোজো (অনিন্দ্য) নানান সংবাদ সংগ্রহ করতে থাকে আর সেগুলি শুনে শুনে ঘরে বসে গল্পোচ্ছলে কেসটা সমাধান করতে শুরু করলেন মল্লিকার রাঙা পিসিমা (রাখী গুলজার)। তিনি বুঝতে পারেন অতীতের কোনো ঘটনার প্রতিহিংসা লুকিয়ে আছে খুনের পেছনে। শর্মিলা ঠাকুর - পদ্মিনী চৌধুরী রাখী - রাঙা পিসিমা নন্দিতা দাস - মল্লিকা সেন সুমন্ত মুখোপাধ্যায় - সম্বিত রায় কল্যাণী মণ্ডল - কাকলি টোটা রায়চৌধুরী - অরিন্দম অনিন্দ্য চট্টোপাধ্যায় - জোজো ২০০৩ - জাতীয় চলচ্চিত্র পুরস্কার (শ্রেষ্ঠ সহ-অভিনেত্রী) রাখী ২০০৩ - জাতীয় চলচ্চিত্র পুরস্কার (শ্রেষ্ঠ চলচ্চিত্র) বাংলা ইন্টারনেট মুভি ডেটাবেজে শুভ মহরৎ (ইংরেজি)
টেইলর হাইওয়ে

টেইলর হাইওয়ে (ইংরেজি: Taylor Highway; ক্রমিকভাবে আলাস্কা রুট ৫) হল ইউএস প্রদেশ আলাস্কার একটি হাইওয়ে যা টেটলিন জংশন থেকে প্রায় ১৬০ মাইল (২৫৮ কিমি), আলাস্কা হতে ১১ মাইল (১৭ কিমি) দক্ষিণে আলাস্কা হাইওয়ে থেকে ঈগল এর দিকে অবস্থিত। হাইওয়ের প্রথম ৬০ মাইল (৯৭ কিমি) রাস্তা পিচঢালা, বাকিটুকু নুড়িঢালা। এই হাইওয়েটি অক্টোবর থেকে এপ্রিল পর্যন্ত অটোমোবাইল এর জন্য উন্মুক্ত থাকে, কিন্তু শীতকালে কেবল স্নোমোবাইল চলে। হাইওয়ের নিকটে চল্লিশমাইল জুড়ে বড় বলগাহরিণের দল ভ্রমণ করে। এই হাইওয়ে ফোর্টিমাইল রিভার জুড়ে জাতীয় বন্য এবং সুদৃশ্য নদীতে প্রবেশ করার সুযোগ করে দেয়। ঈগল, ঐতিহাসিক ফোর্টিমাইল মাইনিং ডিস্ট্রিক্ট এবং চিকেন প্রবেশের জন্য ১৯৫৩ সালে এটিকে নির্মাণ করা হয়। এটি টেটলিন থেকে জ্যাক ওয়েড জংশনে টপ অব দ্য ওয়ার্ল্ড হাইওয়ের ৯৬ মাইল (১৫৪ কিমি) সাথে যুক্ত হয়, বছরের বিভিন্ন সময়ে ডাউসন সিটি, ইউকুন-এ প্রবেশপথ খোলার জন্য। জ্যাক ওয়েড জংশন থেকে ডাউসন সিটি পর্যন্ত দূরত্ব এর ৭৯ মাইল (১২৭ কিমি)। আলাস্কার রুটসমূহের তালিকা "Opening the Taylor Highway"। Newsminer। সংগ্রহের তারিখ ৮ এপ্রিল ২০১৪।  উইকিমিডিয়া কমন্সে টেইলর হাইওয়ে সংক্রান্ত মিডিয়া রয়েছে। জমি ব্যবস্থাপনা দপ্তরঃ টেইলর হাইওয়ে (ইংরেজি) ওয়েবসাইট ভন চিকেন, আলাস্কা (ইংরেজি) ঈগল ঐতিহাসিক সোসাইটি ও জাদুঘর (ইংরেজি)
কাহারোল উপজেলা

কাহারোল উপজেলা বাংলাদেশের দিনাজপুর জেলার অন্তর্গত একটি প্রশাসনিক এলাকা। দিনাজপুর জেলার অন্তর্গত কাহারোল উপজেলা মোট আয়তন ২০৫.৫৪ বর্গ কি: মিটার। এ উপজেলার উত্তরে বীরগঞ্জ উপজেলা, দক্ষিণে দিনাজপুর সদর উপজেলা ও বিরল উপজেলা, পূর্বে খানসামা উপজেলা ও দিনাজপুর সদর উপজেলা, পশ্চিমে বোচাগঞ্জ উপজেলা। ইউনিয়ন : ৬টি - ডাবর, রসুলপুর, মুকুন্দপুর, তারগাঁও, সুন্দরপুর ও রামচন্দ্রপুর; মৌজা : ১৫৩টি; গ্রাম : ১৫২টি। কাহারোল উপজেলা দিনাজপুর জেলার অধীনে গঠিত ছোট একটি উপজেলা যা ব্রিটিশ শাসন আমলে ১৯১৫ সালে থানা হিসেবেগঠিত হয়েছিল। পরবর্তীতে ১৯৮৩ সালে এটি উপজেলা ঘোষিত হয়। এ উপজেলা মোট ৬টি ইউনিয়ন, ১৫৩টি মৌজা, ১৫২টি গ্রাম নিয়ে গঠিত। উপজেলার নামকরনের সঠিক ইতিহাস জানা যায় নাই। তবে জনশ্রুতি রয়েছে যে, এখানে অনেকদিন আগে ‘‘কাহার’’ নামে একটি আদিবাসী সম্প্রদায় বসবাস করত। তারা সন্ধ্যে বেলায় একত্রে গান করত যাকে স্থানীয় ভাষায় ‘‘রোল’’ বলা হতো। সাধারণ মানুষের বিশ্বাস ‘কাহার’ এবং ‘রোল’ এই দু’টি শব্দ থেকে উদ্ভব হয়েছে কাহারোল উপজেলার নাম। ২০২১ সালের আদমশুমারি অনুযায়ী জনসংখ্যা ১৫৪৪৩২: পুরুষ ৭৭২৫৩ মহিলা ৭৭১৭৯ মুসলিম ৮৩২৩৪ হিন্দু ৬৮০৪৩ খ্রিষ্টান ১২৪০ এবং অন্যান্য ১৯১৫। এ উপজেলায় সাঁওতাল আদিবাসী জনগোষ্ঠী বসবাস রয়েছে। কলেজের সংখ্যা ৭টি, হাই স্কুলের সংখ্যা ৪৬টি, মাদ্রাসার সংখ্যা ১৪টি, সরকারি প্রাথমিক বিদ্যালয়ের সংখ্যা ১২১টি। অর্থকরী ফসল ধান, গম, ভুট্টা, আখ, রবিশস্য ইত্যাদি। কাহারোল উপজেলায় ৩টি নদী রয়েছে। নদীগুলো হচ্ছে পুনর্ভবা নদী, ঢেপা নদী এবং আত্রাই নদী। কাহারোল উপজেলায় বাংলাদেশ প্রত্নতত্ত্ব অধিদপ্তর এর তালিকাভুক্ত দুটি প্রত্নতাত্ত্বিক স্থাপনা কান্তনগর মন্দির ও নয়াবাদ মসজিদ রয়েছে। এছাড়াও রয়েছে বেহুলা ও লক্ষিন্দরের সমকালীন পটভূমিতে খনন করা লক্ষীন্দর পুকুর। দিনাজপুর জেলা; রংপুর বিভাগ। বাংলাদেশ জাতীয় তথ্য বাতায়ন (জুন ২০১৪)। "এক নজরে কাহারোল উপজেলা"। গণপ্রজাতন্ত্রী বাংলাদেশ সরকার। ১৯ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৫ মে ২০১৬।  ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ৪০৪। https://bn.banglapedia.org/index.php?title=কাহারোল_উপজেলা 3. https://www.shomoyeralo.com/details.php?id=271142 বাংলাপিডিয়ায় কাহারোল উপজেলা
শ্রীমন্ত শঙ্করদেব পুরস্কার

শ্রীমন্ত শঙ্করদেব পুরস্কার অসম সরকার দ্বারা সাহিত্য, কলা, সংস্কৃতি, সাংবাদিকতা ইত্যাদি ক্ষেত্রে জাতীয় ও আন্তর্জাতিক খ্যাতি সম্পন্ন ব্যক্তিদেরকে প্রদত্ত পুরস্কার। শ্রীমন্ত শঙ্করদেব নামাঙ্কিত এই পুরস্কার ১৯৮৬ খ্রিষ্টাব্দ থেকে চালু হয়। পুরস্কার হিসেবে শংসাপত্র, নগদ অর্থ এবং সোনার পদক প্রদান ক্রা হয়। ১৯৯৭ খ্রিষ্টাব্দের পর থেকে নগদ অর্থ এক লক্ষ টাকা থেকে বৃদ্ধি করে তিন লক্ষ টাকা করা হয়েছে। কথা গুয়াহাটী, সপ্তম সংখ্যা, অক্টোবর-নবেম্বর, ২০০৪
প্রবীণা শইকীয়া পুরস্কার

প্রবীণা শ‍ইকীয়া পুরস্কার অসম লেখিকা সংস্থার উদ্যোগে ও প্রবীণা শইকীয়ার স্বামী চন্দ্রপ্রসাদ শইকীয়ার সহযোগিতায় অসমের বিশিষ্ট লেখিকা প্রবীণা শ‍ইকীয়ার স্মৃতিতে মহিলা সাহিত্যিককে এই পুরস্কার প্রদান করা হয়ে থাকে। ১৯৯৯ খ্রিষ্টাব্দ থেকে চালু হওয়া এই পুরস্কারে নগদ ১০,০০০ টাকা, একটি প্রশস্তি পত্র ও ফলক প্রদান করা হয়। শান্তনু কৌশিক বরুৱা (২০১২)। সাহিত্যর জ্ঞানকোষ। গুৱাহাটী: রেখা প্রকাশন। পৃষ্ঠা ২৮৮, ৪২১। আইএসবিএন 978-81-923142-9-7।  "Awards, Titles & Honours in the field of literature, culture, sports"। Assam Portal। সংগ্রহের তারিখ জানুয়ারি ১৭, ২০১৩।
আসামের রাজ্য প্রতীকসমূহ

আসাম সরকার দ্বারা স্বীকৃত সরকারি প্ৰতীকসমূহ তালিকাভুক্ত করা হল:- State symbols of Assam[স্থায়ীভাবে অকার্যকর সংযোগ]
ভারতের রাজ্য প্রতীকের তালিকা

ভারতের রাজ্য ও কেন্দ্রশাসিত অঞ্চলসমূহের প্রতীকের চিত্র নিম্নে দেওয়া হল ভারতের সংবিধানের ষষ্ঠ তফসিল দ্বারা প্রতিষ্ঠিত কিছু কিছু স্বায়ত্তশাসিত প্রশাসনিক বিভাগ তাদের নিজস্ব প্রতীক গ্রহণ করেছেন।